Ganet eo dar 7 a viz Here 1897 e Pleiben ha marvet dan 22 a viz Chwevrer 1966 e Gouezeg abalamour dan diabet (kleñved ar sukr). Ouzhpenn da se e oa peuzdall abaoe un nebeud bloavezhioù. Mab e oa da Yeun ar Gow ha da Varijanig Gwilhoù, o-daou genidik eus Pleiben (Penn-ar-Bed). E-pad e vugaleaj, pa oa pemp pe chwech vloaz, e reutaas e char da heul ur gwallzarvoud hag e voe rediet da chom gourvezet e-pad ur maread hir a-walch. E-plas mont da choari mell-droad e chome da lenn levrioù er gêr. A-drugarez da se, en ur mod, eo deuet da vezañ gouiziek-tre. Ur beleg eus Pleiben a zesachas evezh Yeun ar Gow war ar brezhoneg ha traoù ar vro.